钦定古今图书集成/明伦汇编/闺媛典/第119卷 > 崔绘妻卢氏
## 钦定古今图书集成/明伦汇编/闺媛典/第119卷 > 崔绘妻卢氏

按《唐书列女传》：崔绘妻卢者，鸾台侍郎献之女。献有美名，绘丧卢年少，家欲嫁之，卢称疾不许。女兄适工
部侍郎李思冲，早亡。思冲方显重，表求继室，诏许。家
内外姻皆然可。思冲归币三百轝，卢不可，曰：“吾岂再
辱于人乎？宁殁身为婢。”是夕出自窦，粪秽蔑面，还崔
舍，断发自誓。思冲以闻，武后不夺也，诏为浮屠尼以
终。